Protokol o podmienkach a spôsobe prijatia Bulharskej republiky a Rumunska do Európskej únie - Príloha VI:Zoznam uvedený v článku 20 protokolu: prechodné opatrenia Bulharsko - 10.Životné prostredie - D.Znečisťovanie životného prostredia priemyslom a manažment rizika



Úradný vestník L 157 , 21/06/2005 S. 0124 - 0128



D. ZNEČISŤOVANIE ŽIVOTNÉHO PROSTREDIA PRIEMYSLOM A MANAŽMENT RIZIKA 1. 31996 L 0061: smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (Ú. v. ES L 257, 10.10.1996, s. 26) naposledy zmenená a doplnená predpisom: - 32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1). Odchylne od článku 5 ods. 1 smernice 96/61/ES sa požiadavky na vydávanie povolení pre existujúce zariadenia, pokiaľ ide o povinnosť prevádzkovať tieto zariadenia v súlade s limitnými hodnotami emisií, ekvivalentnými ukazovateľmi alebo technickými opatreniami založenými na najlepších dostupných technikách podľa článku 9 ods. 3 a 4, nebudú v Bulharsku uplatňovať na tieto zariadenia, a to do dňa uvedeného pre jednotlivé zariadenia: do 31. decembra 2008: - "Jambolen" — Jambol (činnosť 4.1 h) - "Verila" — Ravno Pole (činnosť 4.1) - "Lakprom" — Svetovračane (činnosť 4.1 b) - "Orgachim" — Ruse (činnosť 4.1 j) - "Neochim" — Dimitrovgrad (činnosť 4.1 b) do 31. decembra 2009: - "Elisejna" gara Elisejna (činnosť 2.5 a) do 31. decembra 2011: - TPP "Ruse-Iztok" — Ruse (činnosť 1.1) - TPP "Varna" — Varna (činnosť 1.1) - TPP "Bobov dol" — Sofia (činnosť 1.1) - TPP v "Lukoil Neftochim" — Burgas (činnosť 1.1) - "Lukoil Neftochim" — Burgas (činnosť 1.2) - "Kremikovci" — Sofia (činnosť 2.2) - "Radomir Metali" — Radomir (činnosť 2.3 b) - "Solidus" — Pernik (činnosť 2.4) - "Berg Montana fitingi" — Montana (činnosť 2.4) - "Energoremont" — Kresna (činnosť 2.4) - "Čugunoleene" — Ichtiman (činnosť 2.4) - "Alkomet" — Šumen (činnosť 2.5 b) - "Start" — Dobrič (činnosť 2.5 b) - "Alukom" — Pleven (činnosť 2.5 b) - "Energija" — Tărgovište (činnosť 2.5 b) - "Uspech" — Lukovit (činnosť 3.5) - "Keramika" — Burgas (činnosť 3.5) - "Strojkeramika" — Mezdra (činnosť 3.5) - "Straldža keramika" — Stradldža (činnosť 3.5) - "Balkankeramiks" — Novi Iskăr (činnosť 3.5) - "Šamot" — Elin Pelin (činnosť 3.5) - keramický závod — Dragovištica (činnosť 3.5) - "Fajans" — Kaspičan (činnosť 3.5) - "Solvej Sodi" — Devnja (činnosť 4.2 d) - "Polimeri" — Devnja (činnosť 4.2 c) - "Agropolichim" — Devnja (činnosť 4.3) - "Neochim" — Dimitrovgrad (činnosť 4.3) - "Agrija" — Plovdiv (činnosť 4.4) - "Balkanfarma" — Razgrad (činnosť 4.5) - "Biovet" — Peštera (činnosť 4.5) - "Ketčup-frukt" — Ajtos (činnosť 6.4 b) - "Bulgarikum" — Burgas (činnosť 6.4 c) - "Serdika 90" — Dobrič (činnosť 6.4 c) - "Ekarisaž" — Varna (činnosť 6.5) - "Ekarisaž Bert" — Burgas (činnosť 6.5). Do 30. októbra 2007 sa pre tieto zariadenia vydajú plne zosúladené povolenia, ktoré budú obsahovať individuálne záväzné časové harmonogramy na dosiahnutie úplného súladu. Týmito povoleniami sa do 30. októbra 2007 zabezpečí dosiahnutie súladu so všeobecnými zásadami, ktorými sa spravujú základné povinnosti prevádzkovateľov, ako sú stanovené v článku 3 smernice. 2. 32001 L 0080: Smernica Európskeho parlamentu a Rady č. 2001/80/ES z 23. októbra 2001 o obmedzení emisií určitých znečisťujúcich látok do ovzdušia z veľkých spaľovacích zariadení (Ú. v. ES L 309, 27.11.2001, s. 1) zmenená a doplnená predpisom: - 12003 T: akt o podmienkach pristúpenia a o úpravách zmlúv - pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (Ú. v. EÚ L 236, 23.9.2003, s. 33). a) Odchylne od článku 4 ods. 3 a časti A príloh III, IV a VII k smernici 2001/80/ES sa limitné hodnoty emisií pre oxid siričitý a prach v Bulharsku neuplatňujú na tieto zariadenia do dňa uvedeného pre každý blok zariadenia: - TPP "Varna": - blok 1 do 31. decembra 2009 - blok 2 do 31. decembra 2010 - blok 3 do 31. decembra 2011 - blok 4 do 31. decembra 2012 - blok 5 do 31. decembra 2013 - blok 6 do 31. decembra 2014 - TPP "Bobov dol": - blok 2 do 31. decembra 2011 - blok 3 do 31. decembra 2014 - TPP "Ruse-Iztok": - Bloky 3 a 4 do 31. decembra 2009 - Bloky 1 a 2 do 31. decembra 2011 - TPP v "Lukoil Neftochim" Burgas: - Bloky 2, 7, 8, 9, 10 a 11 do 31. decembra 2011. Počas tohto prechodného obdobia emisie oxidu siričitého a prachu zo všetkých spaľovacích zariadení podľa smernice 2001/80/ES neprekročia tieto čiastkové hodnoty: - do 2008: 179700 ton SO2/rok; 8900 ton prachu/rok; - do 2012: 103000 ton SO2/rok; 6000 ton prachu/rok. b) Odchylne od článku 4 ods. 3 a časti A prílohy VI k smernici 2001/80/ES sa do 31. decembra 2011 limitné hodnoty emisií pre oxidy dusíka v Bulharsku neuplatňujú na bloky 2, 7, 8, 9, 10 a 11 spaľovacieho zariadenia TPP v "Lukoil Neftochim" Burgas. Počas tohto prechodného obdobia emisie oxidov dusíka zo všetkých spaľovacích zariadení podľa smernice 2001/80/ES neprekročia tieto čiastkové hodnoty: - do 2008: 42900 ton/rok; - do 2012: 33300 ton/rok. c) Do 1. januára 2011 predloží Bulharsko Komisii aktualizovaný plán vrátane investičného plánu pre postupné zosúladenie zvyšných nevyhovujúcich zariadení s jasne stanovenými stupňami uplatňovania acquis. Tieto plány zabezpečia ďalšie zníženie emisií na úroveň výrazne nižšiu ako sú čiastkové hodnoty vymedzené v písmenách a) a b), najmä pre emisie v období rokov 2012 až 2014. Ak Komisia, najmä so zreteľom na vplyv na životné prostredie a potrebu obmedziť narušenie hospodárskej súťaže na vnútornom trhu z dôvodu prechodných opatrení, dospeje k záveru, že tieto plány nestačia na dosiahnutie týchto cieľov, oznámi to Bulharsku. V lehote nasledujúcich troch mesiacov Bulharsko oznámi opatrenia, ktoré prijalo s cieľom dosiahnuť tieto ciele. Ak Komisia následne po porade s členskými štátmi považuje tieto opatrenia za nedostatočné na dosiahnutie týchto cieľov, začne konanie o porušení zmluvy podľa článku III-360 ústavy. --------------------------------------------------